Aquesta informació es va publicar originalment el 14 de novembre de 2019 i, per tant, la informació que hi apareix fa referència a la data especificada.

"Els obsevadors internacionals i nacionals denuncien la violació de drets humans, el trencament dels principis penals i processals, a banda del principi de fragmentació, de proporcionalitat i d'última ràtio del dret penal, per part del procés de referència [el judici de l'1-O] i la sentència que li posa fi". Aquesta és la conclusió a la qual ha arribat l'organització International Trial Watch (ITW) sobre la vista oral al Tribunal Suprem i la condemna per sedició contra els dirigents independentistes.El document, presentat aquest dijous a Madrid, assegura que la "massiva violació" d'aquests drets "impedeix" que la sentència es pugui llegir des de paràmetres "estrictament jurídics". "Qualsevol intent seriós d'interpretar-la d'acord amb conceptes tècnico-jurídics, com la sedició, alçament, violència o dret fonamental resulta infructuós. Segurament perquè es tracta d'una resolució clarament ideològica que pretén substituir la necessària solució política del conflicte que es viu a Catalunya", ressalten.La condemna per sedició centra els arguments tècnics dels observadors. En no quedar "demostrada", segons ells, el veredicte "trenca el dret fonamental de la legalitat penal" i, per tant, "afecta de forma directa el dret de llibertat" dels dirigents independentistes, que porten dos anys a la presó "per la no provada comissió del delicte de sedició". La sentència no valora prèviament si les concentracions dels dies 20 de setembre i 1 d'octubre suposaven l'exercici "legítim" del dret a reunió i llibertat d'expressió."La condemna penal no hi cap si el que s'exerceix són els drets fonamentals", apunten els observadors. En això hi ha influït un jutge que no és imparcial que no va oferir garanties sobre la pràctica de la prova amb la negativa a veure els vídeos que proposaven les defenses durant la fase de declaracions. "Això era essencial per a les defenses", destacat l'informe d'ITW, que lamenta el tracte desigual a les parts personades en el judici, que es va allargar durant 52 sessions.Marchena, segons els observadors, va "interrompre" intervencions de testimonis de les defenses. També critiquen que la sentència no tontingui cap referència sobre el pronunciament del Grup de Detencions Arbitràries de les Nacions Unides en relació a la llibertat de Jordi Sànchez, Jordi Cuixart, Oriol Junqueras, Josep Rull, Joaquim Forn, Dolors Bassa i Carme Forcadell. "L'omissió és especialment greu", recalquen.

Les conclusions dels observadors internacionals en el judici de l'1-O by naciodigital on Scribd

Mostra el teu compromís amb NacióDigital.

Fes-te subscriptor per només 5,90€ al mes, perquè és el moment de fer pinya.

Fes-te subscriptor